CELEX: 62020TN0723
Language: hu
Date: 2020-12-11 00:00:00
Title: T-723/20. sz. ügy: 2020. december 11-én benyújtott kereset – Prigozhin kontra Tanács

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/52
            
         
      2020. december 11-én benyújtott kereset – Prigozhin kontra Tanács
      (T-723/20. sz. ügy)
      (2021/C 44/75)
      Az eljárás nyelve: angol
      
         Felek
      
      
         Felperes: Yevgeniy Viktorovich Prigozhin (Szentpétervár, Oroszország) (képviselő: M. Lewis solicitor)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (2) bekezdésének végrehajtásáról szóló, 2020. október 14-i (EU) 2020/1481 tanácsi végrehajtási rendeletet (1) és a líbiai helyzetre tekintettel hozott korlátozó intézkedésekről szóló (KKBP) 2015/1333 határozat végrehajtásáról szóló, 2020. október 14-i (KKBP) 2020/1483 tanácsi végrehajtási határozatot; (2)
                  
               
            
                  —
               
               
                  a Tanácsot kötelezze a felperes költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Az első, arra alapított jogalap, hogy a Tanács nyilvánvalóan tévesen állapította meg, hogy a felperesnek a líbiai helyzetre tekintettel hozott korlátozó intézkedések hatálya alá tartozó személyek és szervezetek jegyzékébe való felvételére vonatkozó kritériumok valamelyike teljesült a felperes esetében. A felperes azt állítja, hogy a Tanács nem azonosította a Wagner Csoportként bemutatott szervezetet, kijelenti hogy nem ismeri a Wagner Csoportként nevesített szervezetet, hogy egyetlen ilyen szervezettel sem állt kapcsolatban, nem vállalt szerepet annak tevékenységeiben, illetve nem nyújtott támogatást ahhoz.
               
            
                  2.
               
               
                  A második, arra alapított jogalap, hogy a Tanács nem tett eleget az indokolási kötelezettségének a határozat meghozatalakor. Állítása szerint az indokolás nem megfelelő a korlátozó intézkedések elfogadásához, nem állapítja meg a ténybeli és jogi helyzetet, illetve nem tartalmaz tényleges és konkrét hivatkozást a felperesre vonatkozó határozat meghozatalával kapcsolatos releváns iratban foglalt konkrét információra.
               
            
                  3.
               
               
                  A harmadik, arra alapított jogalap, hogy a Tanács nem szolgáltatott kellő és megalapozott indokolást, és nyilvánvaló értékelési hibákat követett el azzal, hogy a határozat meghozatala mellett döntött.
               
            
                  4.
               
               
                  A negyedik, arra alapított jogalap, hogy a Tanács a határozat meghozatalára vonatkozó döntésével elkövetett nyilvánvaló értékelési hibák következtében visszaélt hatáskörével. Állítása szerint a felperessel szemben korlátozó intézkedések alkalmazására vonatkozó határozatot kizárólag vagy főképpen politikai célok elérése érdekében fogadták el, nem pedig a kifejtett okokból.
               
            
                  5.
               
               
                  Az ötödik, arra alapított jogalap, hogy a Tanács megsértette a felperes védelemhez való jogát és a hatékony bírói jogvédelemhez való jogát. Mivel a felperes arra hivatkozik, hogy a határozat a kifejtett indokolással ellentétben politikai célkitűzéseket követ, a felperes állítása szerint jogosult arra, hogy a határozat meghozatalával kapcsolatos valamennyi iratot rendelkezésére bocsássák, de az nem történt meg.
               
            
                  6.
               
               
                  A hatodik, arra alapított jogalap, hogy a Tanács indokolatlanul és aránytalan módon megsértette a felperes alapvető emberi jogait, köztük a tulajdon védelméhez, a vállalkozáshoz, valamint a szabad mozgáshoz való jogot.
               
            
                  7.
               
               
                  A hetedik, arra alapított jogalap, hogy a Tanács megsértette az uniós jogi aktusok előreláthatóságának elvét. Azt állítja, hogy a felperes indokolásban meghatározott állítólagos magatartásának homályos jellege miatt nem lehet tudni, hogy milyen magatartástól kellene tartózkodni a korlátozó intézkedések alkalmazásának elkerülése érdekében.
               
            
         (1)  HL 2020. L 341., 7. o.
      
      
         (2)  HL 2020. L 341., 16. o.